Εκτίμηση υδατικού ισοζυγίου της λεκάνης απορροής του Λούρου σε περιβάλλον Γεωγραφικών Συστημάτων Πληροφοριών (GIS)
Creators: name: Τσεβρενίδου, Ιόλη Ανατολή Ανέστη
Publisher: name: Aristotle University of Thessaloniki
Year: 2021
Subjects: Υδατικό ισοζύγιο
Λούρος
Γεωγραφικά Συστήματα Πληροφοριών
Water balance
Louros
Geographical Information Systems

description: Στόχο της συγκεκριμένης εργασίας συνιστά η εκτίμηση του υδατικού ισοζυγίου της λεκάνης απορροής του ποταμού Λούρου, χρησιμοποιώντας μοντέλα υδρολογικής ανάλυσης σε περιβάλλον Γεωγραφικών Συστημάτων Πληροφοριών (GIS). Τα μοντέλα αυτά αναπτύχθηκαν αξιοποιώντας ορισμένες από τις κλασικές και ευρέως χρησιμοποιούμενες υδρολογικές μεθόδους. Λόγω των περιορισμένων διαθέσιμων δεδομένων, κατέστη αδύνατη η ακριβής προσομοίωση των φυσικών διεργασιών του υδρολογικού κύκλου, και συνεπώς διενεργήθηκε εκτίμηση του υδατικού ισοζυγίου της υπό μελέτη περιοχής. Για τη λεκάνη απορροής του Λούρου συλλέχθηκαν δεδομένα που αφορούν τις μέσες βροχοπτώσεις και θερμοκρασίες όλων των μηνών για τα έτη 2013-2018, από επτά μετεωρολογικούς σταθμούς. Σύμφωνα με τα πληθυσμιακά δεδομένα και τα δεδομένα που αφορούν την κτηνοτροφία και τη γεωργία της περιοχής, πραγματοποιήθηκε εκτίμηση της ζήτησης νερού. Επίσης, χρησιμοποιήθηκαν χαρτογραφικά δεδομένα που αφορούν τις διάφορες χρήσεις γης στην περιοχή, το ψηφιακό μοντέλο εδάφους καθώς και το γεωμορφολογικό υπόβαθρο της περιοχής. Με βάση όλα αυτά, στο περιβάλλον του QGIS πραγματοποιήθηκε η εκτίμηση των μέσων μηνιαίων και ετήσιων υδρολογικών μεγεθών του υδατικού ισοζυγίου, για τα έτη 2013-2018. Έτσι, υπολογίστηκαν οι τιμές της βροχόπτωσης, της εξατμισοδιαπνοής, της απορροής και τελικά της κατείσδυσης και του ελλείμματος που υπάρχει στην λεκάνη του Λούρου. Τα εξαγόμενα αποτελέσματα παρουσιάζονται μέσω πινάκων και χαρτών. Τέλος, αναλύοντας τα αποτελέσματα, διερευνήθηκαν τα αίτια που διαμορφώνουν την υφιστάμενη κατάσταση και προτάθηκαν ορισμένες λύσεις για μια βιώσιμη διαχείριση των υδατικών πόρων στην περιοχή
description: The purpose of this thesis is to evaluate the water balance of Louros water catchment area by developing hydrological analysis models in Geographic Information Systems (GIS). These hydrological models developed using some widely used hydrological methods. Due to the limited data available, it was impossible to simulate the natural processes of the hydrological cycle accurately. Therefore, we can only make same evaluations about the water balance which will approach reality on same level. The data we collected was regard to the monthly rainfall and temperature of the years 2013-2018 from seven meteorological stations in the area of influence of the basin. According to population data, farming data and agriculture data in the region, an estimate of water demand was carried out. Cartographic data on the different land uses in the region, the digital land model and the geomorphological background of the region were also used. Using all of these and the QGIS program, the average monthly and annual hydrological sizes of the water balance for the years 2013-2018 were estimated. Thus, the values of rainfall, evaporation, run-off and finally of the infiltration and deficit in the Lourou basin were calculated. The exported results are presented through tables and maps. Finally, by analyzing the results, the causes that shape the current situation were investigated and a number of solutions were proposed for sustainable management of water resources in the region